58. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ  ΚΑΙ ΤΕΧΝΟΛΟΓΙΑΣ Αριθ. ΔΙ25/Φ6.4/19109 της 27 Ιουν./11 Ιουλ. 1991 (ΦΕΚ Β΄  501) Δημοσιότητα διοικητικής δράσης στη ΔΕΗ. Έχοντας υπόψη: 1.Τις διατάξεις της παρ. 2 του άρθρ. 6 του Νόμ. 1943/91 «για τον εκσυγχρονισμό της οργάνωσης και λειτουργίας της δημοσίας διοίκησης, αναβάθμιση του προσωπικού της και άλλες συναφείς διατάξεις». 2.Την ανάγκη καθορισμού της διαδικασίας για την υλοποίηση της εφαρμογής των παραπάνω διατάξεων στη Δ.Ε.Η., αποφασίζουμε: Οι αιτήσεις για όλες τις ηλεκτροδοτήσεις θα καταχωρούνται, κατά Υπηρεσιακή Μονάδα στο ειδικό βιβλίο υπό μορφή πρωτοκόλλου, σε όλα τα στάδια της διαδικασίας από την ημερομηνία υποβολής της αίτησης μέχρι και την τελική σύνδεση. Το βιβλίο αυτό θα ευρίσκεται στους χώρους εξυπηρέτησης του κοινού και θα είναι στη διάθεση κάθε ενδιαφερομένου ώστε να είναι δυνατό να λαμβάνει γνώση των στοιχείων που επιθυμεί. (Ακολουθεί υπόδειγμα βιβλίου ηλεκτροδοτήσεων). 